Hei ja tervetuloa maailmaani, joka on luonnollisesti yliluonnollinen.
Vieraani on nähnyt tuhansien pienten lasten kokevan -
Jumalan käsinkosketeltavan läsnäolon -
ja käyttävän Hengen lahjoja.
Hän sanoo, että jos lapsi pystyy siihen, -
niin pystyt sinäkin, samoin sinun lapsesi.
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
En tiedä, miten hän teki tämän. Amy, sinut kasvatettiin baptistiksi.
Isoisäsi on baptistipastori, ja rakastat häntä syvästi, -
mutta hän ei suhtaudu kovin suopeasti yliluonnollisilla kielillä puhumiseen -
tai Pyhän Hengen kasteeseen.
Miten onnistuit siinä 18-vuotiaana? ―Se alkoi opiskeluaikanani.
Kävin collegen Reddingissä.
Alueen pastorit olivat käyneet Toronton herätyksessä -
ja alkoivat pitää iltakokouksia.
Erään pastorin poika kävi kanssani samaa koulua -
ja kutsui meitä kokoukseen.
Siellä oli teipattu lattiaan viivoja, ja ihmisiä pyydettiin seisomaan niille -
ja kohottamaan kätensä, jotta he saisivat ottaa Pyhän Hengen vastaan.
En ollut eläissäni nähnyt mitään sellaista. ―Et varmasti!
Seisoin siellä, ja ihmiset kaatuivat Jumalan läsnäolosta.
He itkivät, nauroivat ja kierivät maassa kohdaten Herraa.
Hiivin hiljaa huoneen takaosaan. ―Se taisi pelottaa sinua.
Niin pelotti. Aloin itkeä, en siksi, -
että Jumala olisi koskettanut minua, vaan koska pelkäsin sitä.
Silloin soitin isoisälleni. Hän on sukumme patriarkka, -
jolta kaikki kysyvät neuvoa, jos meillä on huolia.
Kysyin häneltä, mitä se oli. Hän sanoi, että se oli paholaisesta.
Se, mitä hän sanoi, ei vain tuntunut minusta oikealta.
Niinpä kuuntelin kohteliaasti, mitä hän asiasta ajatteli.
Oli vaikeaa olla eri mieltä isoisän kanssa. Käännyin Herran puoleen -
ja sanoin, etten uskonut sen olevan paholaisesta, -
koska ihmiset käyttivät Hengen lahjoja.
Heidän elämänsä muuttui, ja he täyttyivät ilolla ja vapaudella.
Opiskelijoiden parissa oli herätys, eikä se voinut olla paholaisesta.
Hän vain varastaa, tappaa ja tuhoaa. Sen täytyi olla Jumalasta.
Silloin Herra alkoi opettaa minulle Pyhästä Hengestään.
Aloin nähdä unia ja näkyjä. Kerran valmistelimme jumalanpalvelusta.
Kävelimme kirkossa kysellen, mitä Jumala halusi tehdä.
Kutsuimme Pyhän Hengen paikalle. Silloin näin näyn.
Siinä oli kuin liukuhihna, jolla oli kaikenlaisia ja -ikäisiä lapsia.
Tuhansia erilaisia lapsia tulvi silmieni editse.
Herra sanoi: "Olen kutsunut sinut lasten sukupolven pariin."
Kutsu ei koskenut tietynikäisiä lapsia, vaan tehtäväni oli muuttaa se, -
miten lapsiin suhtaudutaan ja miten heitä opetetaan.
En tiennyt, mitä opiskelisin, joten otin pääaineeksi kristillisen kasvatuksen.
Valmistauduit tietämättäsi tehtävääsi! ―Niin tein.
Isä halusi vain, että kävisin collegen ja menisin naimisiin.
Siitä puheen ollen näit samaa unta kolmen kuukauden ajan. Kerro siitä.
Elämässäni oli aika, jolloin asuin pienessä asunnossa, -
ja nukuin kapeassa sängyssä. Joka aamu herätessäni -
huomasin kääntyneeni sängyn toiseen reunaan aivan seinää vasten.
Muistan, että yritin joka yö tehdä tilaa Herralle, että Hän mahtuisi siihen.
Tein Hänelle tilaa.
Tuon kolmen kuukauden ajan näin joka yö täsmälleen saman unen.
Uni alkoi erään pariskunnan kotoa. Siellä oli kuin jokin raamattupiiri, -
ja joku soitti kitaraa, mutta en nähnyt hänen kasvojaan.
Sitten uni siirtyi keittiöön, jossa puhuin ihmisille, jotka tunsin, -
mutta he eivät olisi tulleet yhteen luonnostaan. Ihmettelin sitä.
Myöhemmin keskustelimme tämän pariskunnan pihalla.
Keskustelin tiiviisti erään miehen kanssa, jonka kasvoja en nähnyt.
Uni toistui joka yö kolmen kuukauden ajan.
Kun kysyin unesta Herralta, Hän sanoi: "Tämä on aviomiehesi."
Puoli vuotta myöhemmin aloin seurustella nykyisen puolisoni kanssa.
Olimme olleet ystäviä neljä vuotta. Hän sanoi aikovansa kosia minua -
puolen vuoden päästä. Minun olisi aika miettiä vastausta.
Sanoin, etten voinut vastata, sillä Herra oli näyttänyt minulle puolisoni.
Noin kuukautta myöhemmin unen tapahtumat alkoivat toteutua.
Tämä vanhempi pariskunta muutti kaupunkiin ja avasi kotinsa meille.
Kun astuin heidän olohuoneeseensa, se näytti samalta kuin unessani.
Keittiökin näytti samalta kuin unessa, ja samat ihmiset olivat siellä.
Tuleva mieheni laski kätensä harteilleni. Hän johti ylistystä.
Myöhemmin juttelimme pihalla. ―Onpa hienoa.
Jumala näytti hänelle toistuvien unien kautta, kuka hänen puolisonsa olisi.
He menivät naimisiin ja perustivat perheen.
Amyn tytär oli 2-vuotiaana melko epätavallinen lapsi.
Hänen kanssaan alkoi tapahtua yliluonnollisia asioita. ―Totta.
Olimme hänen huoneessaan. Olimme juuri ostaneet uuden talon.
Emme tunteneet asuinaluetta, ja olimme purkamassa tavaroita.
Mieheni oli hengellisen syventymisen leirillä teini-ikäisten nuorten kanssa.
He olivat kohtaamassa Herraa. Yhtäkkiä tyttäreni katsoi minua.
Olin selin huoneen oveen. Hän kysyi: "Äiti, kuka mies takanasi seisoo?"
Rehellisesti sanottuna pelästyin. Luulin, että joku oli tullut taloomme.
Tietysti. ―Käännyin, ja helpotuksekseni siellä ei ollut ketään.
Sanoin, ettei siellä ollut ketään. Hän sanoi: "Äiti, mies on takanasi."
Käännyin taas katsomaan.
Samalla koin Herran sanovan: "Kysy häneltä tuosta miehestä."
"Miltä hän näyttää ja kuka hän on?" Niinpä käännyin ja kysyin: -
"Onko se mies vielä siinä? Onko hän hyvä vai paha?"
Lapsi sanoi: "On. Hän on hyvä." Kysyin, oliko hän enkeli.
Hän vastasi: "Ei, äiti. Hän on Jeesus."
Ai, Jeesus! ―Miltä tuntuisi, jos oma lapsesi sanoisi noin?
Se oli ihmeellistä. Hän näki enkeleitä ja Jeesuksen.
Kuukausia myöhemmin hän alkoi nähdä pelottavia, demonisia asioita.
Tuota juuri mietinkin. Mitä vanhempi voi tehdä, -
kun pieni lapsi näkee pahoja asioita näkymättömässä maailmassa?
Mitä te teitte?
Olimme aivan poissa tolaltamme. Emme olleet koskaan kokeneet sitä.
Meidän piti keksiä ratkaisu nopeasti. Olin kuullut, että eräs työkaverini -
oli nähnyt näkymättömän maailman asioita, joten kysyin häneltä, -
mitä tehdä tyttäreni kanssa.
Hän sanoi, että tärkeintä oli uskoa ja kuunnella lasta -
ja luoda turvallinen tilanne, jotta hän voi kertoa kokemuksistaan.
Menin takaisin tyttäreni luo ja kysyin neuvoa Pyhältä Hengeltä.
Aloimme opettaa hänelle, -
että se, joka hänessä on, on suurempi kuin se, joka on maailmassa.
Sanoimme, että kun hän kohtasi pelottavia asioita, -
hänellä oli valta käyttää ääntään ja ajaa ne tiehensä.
Kun hän sanoo: "Lähtekää Jeesuksen nimessä", niiden on pakko totella, -
koska Jumala antaa hänelle vallan hallita niitä.
Näkikö hän tuon arvovallan elämässään? ―Se oli pelottavaa.
Kun enkelit tulevat ihmisten luo Raamatussa, he sanovat heti: -
"Älä pelkää", koska ensireaktiomme on pelko ja hämmästys.
Niinpä hänkin koki paljon pelkoa, -
mutta Herra antoi hänelle auttajaksi 1,5 vuotta nuoremman siskon, -
joka sanoi: "Minä käsken niiden mennä pois."
Aina, kun häntä pelotti, pikkusisko oli hänen rinnallaan, -
kunnes hän näki, että se toimi. ―Valtava arvovalta tuossa iässä!
Minä en tuossa iässä edes tiennyt, että näkymätön maailma on olemassa!
Elämä meni eteenpäin. Opetit lapsia, kuten Jumala oli sanonut.
Kerro kirkkaudesta, joka tuli 4-vuotiaan lapsesi pyhäkouluun.
Pidimme iltakokousta Bethel-seurakunnassa.
Iltakokoukset voivat kestää neljästä viiteen tuntia.
Aikuiset viettävät aikaa Jumalan läsnäolossa, -
ja sanon aina pyhäkoulutiimilleni, ettemme ole toisen luokan ihmisiä.
Meillä on sama arvovalta ja voimme kokea samoja asioita kuin aikuiset, -
mutta lasten kanssa kaikki tapahtuu nopeammin ja helpommin.
Ilta jatkui, ja pyhäkoulun opettajat olivat pitäneet oppituntinsa.
He pohtivat, pitäisikö laittaa video pyörimään lapsille, koska oli myöhä.
Yksi opettajista muisti sanani ja sanoi ei.
"Emme laita lapsia katsomaan elokuvaa minun vahtivuorollani."
Hän ehdotti, että kävelisimme ympäri huonetta rukoillen.
Opettajat alkoivat kierrellä huoneessa, kun lapset leikkivät ja värittivät.
He puhuivat kielillä ja kysyivät Herralta, mitä pitäisi tehdä.
He ymmärsivät, etteivät lapset luultavasti tienneet, mitä se oli.
He eivät tienneet, että rukous- kielemme olivat peräisin Jumalalta.
Opettajat kysyivät heiltä: "Tiedättekö, mitä tämä on? Mitä kieltä puhumme?"
"Se on kieli, jonka Jumala on antanut meille jokaiselle."
Kun he opettivat siitä, Jumalan Henki laskeutui lasten ylle, -
ja he alkoivat puhua rukouskielillään. He kierivät maassa, -
itkivät ja nauroivat. He täyttyivät Pyhällä Hengellä.
Vanhemmat tulivat ovelle vain katsomaan, -
kun lapset kohtasivat Herran, ja se kosketti heitäkin.
Se koskettaa minuakin, ja varmasti teitä myös.
Kohta Amy rukoilee, että te ja lapsenne voisitte kohdata Jumalan.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Amy, miten tärkeää on puhua Jumalan sanoja lastensa elämään?
Se kuulostaa hyvältä, mutta miten tärkeää se on?
Se on erittäin tärkeää. Lapsesi saavat siitä identiteettinsä.
He saavat kuulla, keitä he ovat.
Puhut ja julistat heille sitä, mitä Jumala on kirjoittanut meistä.
Heissä on voimaa ja heidän elämällään on tarkoitus.
Heillä on elämä elettävänä täysin vapaina, Jumalan Hengen kanssa.
Tämä on upea tilaisuus kasvattaa lapsista vahvoja.
Miten opetat lapsia rukoilemaan sairaiden puolesta?
Se on yksinkertaista. Rukousten ei tarvitse olla monimutkaisia -
eikä noudattaa mitään käsikirjoitusta. Nämä rukoukset ovat yksinkertaisia.
Heidän täytyy vain tietää, että Jumala on se, joka sanoo olevansa -
ja tekee sen, mitä lupaa, ja he uskovat siihen.
Puhu vanhemmille, jotka sanovat antavansa -
lastensa hengellisen kasvatuksen oman seurakuntansa tehtäväksi.
"Se on seurakunnan tehtävä, ei minun."
Sillä on merkitystä, minkä asian lapset kuulevat ensimmäisenä.
Siitä, mitä he kuulevat sanottavan jostain asiasta ensimmäisenä, -
tulee heille totuuden perusta.
Jos sinä vanhempana saat valaa perustuksen lastesi kanssa, -
sinun pitäisi pitää huoli, että perustus rakentuu totuudesta ja identiteetistä.
Seurakunnan tehtävä on rakentaa tuon perustuksen päälle, -
mutta koti on se paikka, jossa lapset oppivat, keitä he ovat.
Jumala valitsi sinut toimimaan heidän vanhempanaan, -
olivatpa he biologisia, adoptoituja tai kasvattilapsiasi.
Jumala valitsi sinut.
Sinut on kutsuttu olemaan se, joka puhuu heille identiteetistä, -
totuudesta, tiedosta ja viisaudesta ja kertoo heille, kuka Jeesus on.
Teit hyvää työtä omien lastesi kanssa. Kerro siitä, -
kun tyttäresi rukoili seurakunnassa sydänviasta kärsivän miehen puolesta.
Meillä on neljä tytärtä, ja tämä oli heistä kolmas.
Kiertelimme kirkossa ennen jumalanpalveluksen alkua, -
vaihdoimme kuulumisia ihmisten kanssa ja tutustuimme uusiin ihmisiin.
Tämän pariskunnan kanssa vaihdamme aina kuulumisia.
Olin tyttöjeni kanssa, kun pariskunnan mies pysäytti minut.
Hän sanoi tarvitsevansa rukousta.
Hän oli juuri saanut kuulla, että hänellä oli vakava sydänvika -
ja hänelle tehtäisiin hengenvaarallinen leikkaus.
Hän uskoi Jumalan apuun, mutta tarvitsi muilta uskonvahvistusta.
Asetuimme hänen ympärilleen ja aloimme rukoilla.
Tuolloin tyttöjä oli vasta kolme. Heistä nuorin rukoili: -
"Jeesus, rukoilen, että parannat hänen sydämensä. Aamen."
Muutaman viikon kuluttua mies kertoi, -
että myöhemmin samalla viikolla hän kävi taas sydänlääkärin luona.
Hän sanoi haluavansa vielä uudet testit ennen leikkausta, -
koska hänestä tuntui, että jokin hänessä oli muuttunut.
Testit tehtiin, ja nyt hänellä oli kahdet tulokset: -
toisessa näkyy pahoin vaurioitunut sydän ja toisessa täysin terve.
Lääkäri sanoi: "En tiedä, mitä tapahtui. Tämä ei ole sama sydän."
Mies sanoi: "Minäpä tiedän." Hän tuli kertomaan meille -
saaneensa juuri kuulla lääkäriltä, että hänet oli todettu terveeksi.
Hän sanoi, että kun tyttäreni rukoili, hän tunsi, että hänessä tapahtui jotain.
Hän tunsi Jumalan voiman ja arvovallan, kun hän rukoili.
Sinun tyttäresikö? Sinun lapsesi.
Kun lapsenne saavat kokemuksen Jumalasta, he eivät unohda sitä.
Eivät koskaan. Tekin tarvitsette tuota kokemusperäistä tietoa.
Samoin muut katsojat, tekin tarvitsette tuon kokemuksen.
Ajatelkaa itseänne! Haluan, että toistat tämän rukouksen -
ja uskot siihen parhaan kykysi mukaan, -
koska tämä on alku, olitpa nuori tai minun ikäiseni, -
sille, että voit saada oman kohtaamisesi Jumalan kanssa, -
jota kukaan ei voi ikinä viedä sinulta.
Toista tämä rukous ääneen ja tarkoita sitä niin hyvin kuin osaat: -
"Rakas Jumala, olen tehnyt paljon virheitä -
ja olen niistä aidosti pahoillani.
Uskon, että veresi pesee minut puhtaaksi niin, -
että Sinä, Jumala, et enää muista virheitäni.
Uusi alku, puhtaana.
Nyt, kun olen Sinun ansiostasi puhdas, tule sisimpääni, Jeesus.
Otan Sinut Pelastajakseni ja Herrakseni.
Haluan kohdata Sinut kuin pieni lapsi, -
kuin pienet lapset, joita Amy opettaa.
Haluan seurata Sinua, -
mutta minun täytyy saada tuntea ja kokea Sinut.
Rukoilen tätä Jeesuksen nimessä. Aamen."
Amy, rukoile mitä tahansa Jumala sinulle näyttää -
pienten lasten puolesta, jotka katsovat ohjelmaa, -
ja minun ikäisteni lasten puolesta, jotta he voisivat kokea Jumalan.
Ennen sitä haluan vielä sanoa, että katsojien joukossa on monia, -
joista tuntuu, että on liian myöhäistä aloittaa, koska lapset on jo kasvatettu.
Joku taas haluaisi lapsen, mutta ei saa. Jumala tekee jotain juuri nyt.
Hän muuttaa asioita nyt. Hän ei näe menneisyyttä, -
vaan tulevaisuuden, toivon ja lupauksen.
Haluan rohkaista teitä, sillä Jumalan kanssa aikaa ei ole.
Hän on ajaton ja toimii ajassa, jota me emme voi ymmärtää.
Haluan rukoilla jokaisen lapsen, jokaisen ihmisen puolesta.
Herra, rukoilen Sinua nyt. Näen, että murtaudut sisään koteihin.
Lähetät läsnäolosi ja Henkesi -
ja avaat lasten ja aikuisten sydämet -
kokemaan aivan uudella tasolla, kuka Sinä olet.
Se on kuin herätys. Murtaudut ihmisten sydämiin ja avaat ne.
Tulet voimalla sisään, muutat ihmisten mieliä ja teet asioita uusiksi.
Saat elämän ja ilon. Herran ilo tulee nyt olemaan väkevyytesi.
Jumala vaihtaa kantamasi raskaat ja vaikeat taakat -
iloon, rakkauteen ja rauhaan. Rukoilen lastesi puolesta, -
jotka leikkivät, juoksevat ympäriinsä, tekevät läksyjään -
tai tekevät aamu- tai iltatoimiaan, että Jumala kohtaisi heitä juuri nyt.
Rukoilen, että he kokevat Jumalan läsnäolon, kuulevat Hänen äänensä -
ja kuulevat Hänen toimivan.
Enkelit lähtevät liikkeelle ja tuovat Jumalan läsnäolon kotiisi.
Kodistasi tulee valon majakka, ja maailma näkee sen.
Lapsesi tulevat muuttamaan tämän maailman.
Rukoilen tätä Jeesuksen nimessä. Aamen.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla ohjelmassa: -
Yksityisellä lentokentällä Floridassa jouduin yllättäen keskelle -
aseistautuneiden liittovaltion agenttien peiteoperaatiota.
Vietin seuraavat 20 vuotta vankilassa -
suihkukoneen varastamisesta ja kokaiinin salakuljetuksesta.
Se, mitä tuona päivänä tapahtui luonnollisesti -
ei ollut mitään siihen verrattuna, mitä seurasi yliluonnollisesti.
Olen David Hairabedian. Liity seuraani ohjelman seuraavassa jaksossa, -
niin saat kuulla, millaista on olla totisesti vapaa.
Kamppaileeko läheisesi sairauden kanssa ilman toivoa paranemisesta?
Vieraani ovat olleet täsmälleen samassa tilanteessa, -
kunnes Jumala paransi heidät dramaattisesti.
He haluavat opettaa sinullekin sen, minkä Jumala opetti heille, -
jotta sinäkin voisit parantua. Ruudulla näkyvästä osoitteesta -
voit nähdä kaikki paranemista koskevat ohjelman jaksot.
Katso ne jo tänään ilmaiseksi. Älä jätä ihmetapaamistasi väliin.
Lahjoitustenne ansiosta Sid voi lähettää ohjelmaa jatkuvasti -
ja jakaa juutalaisille evankelioivaa kirjaansa.
Suomennos: Anni Lähteenmäki